title: Izpildu Komitejas lēmums (1998. gada 27. oktobris) par pasākumu ieviešanu cīņai pret nelegālu imigrāciju (SCH/Com — ex (98) 37 def. 2)

text:
Svarīgs juridisks paziņojums

|

41998D0037

Oficiālais Vēstnesis L 239 , 22/09/2000 Lpp. 0203 - 0204

		Izpildu Komitejas lēmums(1998. gada 27. oktobris)par pasākumu ieviešanu cīņai pret nelegālu imigrāciju(SCH/Com — ex (98) 37 def. 2)IZPILDU KOMITEJA,ņemot vērā Šengenas Līguma īstenošanas konvencijas 132. pantu,- uzsverot nepieciešamību ievērot cilvēktiesības un uzsverot katras Līgumslēdzējas Valsts pienākumus, kas izriet no Eiropas Cilvēktiesību un pamatbrīvību aizsardzības konvencijas un tās protokoliem, Ženēvas Konvencijas par bēgļu statusu un Ņujorkas protokola, Konvencijas pret spīdzināšanu un citiem nežēlīgiem, necilvēcīgiem vai cieņu pazemojošiem apiešanās un sodīšanas veidiem, Konvencijas par jebkuras sieviešu diskriminācijas izskaušanu un Bērna tiesību konvencijas,- ņemot vērā pasākumus, ko veikusi ES un kas ir ieviesti ES, lai cīnītos pret nelegālu imigrāciju, un atzīstot integrētas pieejas nepieciešamību,- atzīstot, ka politikā cīņai pret nelegālu imigrāciju jāparedz attiecīgi noteikumi, lai izskatītu patvēruma pieteikumus saskaņā ar starptautiskajām publiskajām tiesībām,IR PIEŅĒMUSI ŠO LĒMUMU.Šengenas valstis šobrīd īpaši ietekmē ievērojamas imigrācijas plūsmas.Šengenas valstis uzskata, ka jāveic šādi pasākumi, lai cīnītos pret minēto imigrāciju:1. darba grupas ziņojuma par stāvokli izstrādāšana un regulāra atjaunināšana un priekšlikumu izstrādāšana pasākumu īstenošanai.2. Cieša sadarbība ar izcelsmes valstu un tranzītvalstu kompetentajām iestādēm saskaņā ar Šengenas valstu tiesību aktiem, jo īpaši attiecībā uz konsultāciju nodrošināšanu un Šengenas valstu sadarbības koordinatoru atbalstu.3. Šengenas valstu sadarbības koordinatoru palīdzības nodrošināšana izcelsmes valstīm un tranzītvalstīm, ievērojot 2. punktā izklāstītos nosacījumus, konsultāciju veidā par nelegālas migrācijas novēršanu saskaņā ar attiecīgajiem valsts tiesību aktiem, lai cīnītos pret nelegālu imigrāciju Šengenas valstīs.4. Regulāra atgriezeniska Šengenas valstu informēšana par ekspertu misiju rezultātiem izcelsmes valstīs un tranzītvalstīs, jo īpaši tādiem, ko īsteno ES kandidātvalstīs, — faktors, kas jāņem vērā saistībā ar atbalsta pasākumiem.5. Intensīvu pārbaužu īstenošana atzītās robežšķērsošanas vietās pie ārējām robežām saskaņā ar Šengenas normām, īpašu uzmanību pievēršot tiem robežas posmiem, kas ir imigrācijas skarti.6. Cik vien iespējams pilnīga to jūras un sauszemes robežu pārraudzība, kas neatrodas atzītās robežšķērsošanas vietās un apgabalā aiz robežas, jo īpaši nelegālas imigrācijas skarto robežu posmu pārraudzība, tostarp, izvietojot mobilās vienības.7. Publiski nepieejamu apgabalu pārbaude ostās, kas apkalpo starptautisku jūras satiksmi.8. Prāmju pārbaude iekraušanas un pasažieru iekāpšanas laikā.9. Policijas pasākumu pastiprināšana valstī saskaņā ar valsts tiesību aktiem, jo īpaši galvenajos transporta maršrutos, ja iespējams, saskaņā ar Šengenas partneriem un ciešā sadarbībā ar tiem.10. Saskaņā ar attiecīgajiem valsts tiesību aktiem — katra tāda nelegālā ārvalstnieka imigranta pirkstu nospiedumu noņemšana, kura identitāti nevar droši noteikt; pirkstu nospiedumu saglabāšana, lai informētu citas Šengenas valstu iestādes; jāievēro principi, kas noteikti datu aizsardzības tiesību aktos, kuri piemērojami Šengenas sadarbībā un Eiropas Savienībā.11. Saskaņā ar attiecīgajiem valsts tiesību aktiem — to ārvalstu pilsoņu bēgšanas aizkavēšana, kas nelegāli ieceļojuši Šengenas teritorijā un kuru identitāti nevar droši noteikt, vai līdz brīdim, kad skaidri noteikta minēto personu identitāte vai līdz brīdim, kad ir izdots rīkojums par pasākumiem, kurus pieprasa ārvalstnieku politika, un tie ir ieviesti.12. Tūlītēja un sistemātiska tādu trešo valstu pilsoņu izraidīšana, kas Šengenas valstīs ieceļojuši bez uzturēšanās atļaujas, ar noteikumu, ka šiem pilsoņiem nav tiesību palikt un ka nepastāv šķēršļi, kuri pamatoti ar pārliecinošiem humāniem iemesliem vai starptautiskām tiesībām.13. Sankciju piemērošana pret pārvadātājiem, kas ved pasažierus uz Šengenas valstīm bez nepieciešamajiem ieceļošanas un tranzīta dokumentiem.14. Informācijas apmaiņa — sadarbībā ar Eiropolu tiktāl, cik ir pieļaujama personas datu gadījumā, un ievērojot struktūru vienošanos, kas noteikta Eiropola konvencijā — starp Šengenas valstu izraudzītajiem galvenajiem kontaktpunktiem par situācijas attīstību, veiktajiem pasākumiem un aizturētajām personām, īpaši koncentrējoties uz organizācijām, kas iesaistītas cilvēku kontrabandā, un izmantotajiem maršrutiem, kā arī ātrāka šādas informācijas nosūtīšana attiecīgajiem dienestiem.15. Koordinācija cīņā pret kontrabandā iesaistītiem noziedzīgiem tīkliem, izmantojot informācijas apmaiņu — sadarbībā ar Eiropolu tiktāl, cik ir pieļaujama personas datu gadījumā, un ievērojot struktūru vienošanos, kas noteikta Eiropola konvencijā — starp dienestiem, kas atbild par izmeklēšanas veikšanu saskaņā ar Šengenas konvencijas noteikumiem un ievērojot valsts tiesību aktus, kā arī koordinējot operatīvos pasākumus.16. Tādu attiecīgo pasākumu mutatis mutandis piemērošana, kas paredzēti ES 1998. gada 26. janvāra darbības plānā migrantu pieplūduma novēršanai no Irākas un tai blakus esošajiem reģioniem (ES dokuments 5573/98).--------------------------------------------------


title: Komisijas Lēmums ( 2015. gada 10. marts ), ar ko nosaka objektus, kuriem 2014. gadā piešķir Eiropas mantojuma zīmi

text:
               11.3.2015

               LV

               Eiropas Savienības Oficiālais Vēstnesis

               C 83/3

         KOMISIJAS LĒMUMS
   (2015. gada 10. marts),
   ar ko nosaka objektus, kuriem 2014. gadā piešķir Eiropas mantojuma zīmi
   (2015/C 83/03)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 16. novembra Lēmumu Nr. 1194/2011/ES, ar ko izveido Eiropas Savienības rīcību attiecībā uz Eiropas mantojuma zīmi (1), un jo īpaši tā 14. panta 1. punktu,
   tā kā:

               (1)

               Eiropas žūrija 2014. gada 17. decembrī nosūtīja Komisijai ziņojumu par objektu atlases procesu Eiropas mantojuma zīmes piešķiršanai 2014. gadā, un, ņemot vērā žūrijas ieteikumus, Komisijai būtu jāizraugās objekti, kuriem tiks piešķirta šī zīme.

               (2)

               Saskaņā ar Lēmuma Nr. 1194/2011/ES 15. pantu visi objekti, kuriem ir piešķirta zīme, būtu regulāri jāpārrauga, lai nodrošinātu, ka tie joprojām atbilst kritērijiem un ka tiek ievērots kopā ar to pieteikumu iesniegtais projekts un darba plāns,

         IR NOLĒMUSI ŠĀDI.
   Vienīgais pants
   Eiropas mantojuma zīme tiek piešķirta šādiem objektiem: Atēnu senpilsēta (Grieķija), Klinī abatija (Francija), Aragonas kroņa arhīvs (Spānija), Ļubļinas ūnija (Polija), Vestfālenes miera līguma noslēgšanas vietas (Vācija), Koimbras Universitātes Vispārējā bibliotēka (Portugāle), 1791. gada 3. maija Konstitūcija (Polija), Hambahas pils (Vācija), Nāvessoda atcelšanas harta (Portugāle), Madrides Studentu mītne (Spānija), Kauņa 1919.–1940.g. periodā (Lietuva), Fraņas Partizānu slimnīca (Slovēnija), Robēra Šūmana māja (Francija), Alčide de Gasperi memoriālais muzejs (Itālija), vēsturiskā Gdaņskas kuģubūvētava (Polija) un Paneiropas piknika memoriālais parks (Ungārija).

      Briselē, 2015. gada 10. martā

            Komisijas vārdā –

            Komisijas loceklis

         Tibor NAVRACSICS

      (1)  OV L 303, 22.11.2011., 1. lpp.


title: 2008/916/EK: Eiropas Parlamenta un Padomes Lēmums ( 2008. gada 19. novembris ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               9.12.2008

               LV

               Eiropas Savienības Oficiālais Vēstnesis

               L 330/16

      EIROPAS PARLAMENTA UN PADOMES LĒMUMS

   (2008. gada 19. novembris)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   (2008/916/EK)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Komisijas priekšlikumu,
   tā kā:

               (1)

               Eiropas Globalizācijas pielāgošanas fondu (turpmāk – “Fonds”) izveidoja, lai sniegtu papildu atbalstu atlaistiem darbiniekiem, kurus skar pasaules tirdzniecības modeļu lielu strukturālo izmaiņu sekas, un lai palīdzētu viņiem no jauna iekļauties darba tirgū.

               (2)

               Saskaņā ar 2006. gada 17. maija Iestāžu nolīgumu Fondu var izmantot, nepārsniedzot EUR 500 miljonu maksimālo apjomu gadā.

               (3)

               Saistībā ar darbinieku skaita samazināšanu tekstilrūpniecības nozarē Itālija iesniedza četrus pieteikumus Fonda izmantošanai: 2007. gada 9. augustā attiecībā uz Sardīniju, 2007. gada 10. augustā attiecībā uz Pjemontu, 2007. gada 17. augustā attiecībā uz Lombardiju un 2008. gada 12. februārī attiecībā uz Toskānu. Šie pieteikumi atbilst Regulas (EK) Nr. 1972/2006 10. pantā minētajām prasībām par finansiālā ieguldījuma noteikšanu.

               (4)

               tāpēc Fonds ir jāizmanto, lai sniegtu finansiālu ieguldījumu saistībā ar pieteikumiem,

         IR NOLĒMUŠI ŠĀDI.
   1. pants
   Eiropas Savienības 2008. finanšu gada vispārējā budžetā izmanto Eiropas Globalizācijas pielāgošanas fondu, lai piešķirtu EUR 35 158 075 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2008. gada 19. novembrī

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         J.-P. JOUYET

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2013/483/ES: Padomes Lēmums ( 2013. gada 30. septembris ) par Apvienoto Nāciju Organizācijas Eiropas Ekonomikas komisijas Noteikumu Nr. 41 – Vienoti noteikumi par motociklu apstiprināšanu attiecībā uz troksni – piemērošanu  Dokuments attiecas uz EEZ

text:
               5.10.2013

               LV

               Eiropas Savienības Oficiālais Vēstnesis

               L 263/15

         PADOMES LĒMUMS
   (2013. gada 30. septembris)
   par Apvienoto Nāciju Organizācijas Eiropas Ekonomikas komisijas Noteikumu Nr. 41 – Vienoti noteikumi par motociklu apstiprināšanu attiecībā uz troksni – piemērošanu
   (Dokuments attiecas uz EEZ)
   (2013/483/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu un 207. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Padomes Lēmumu 97/836/EK (1) Savienība pievienojās ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (2) (Pārskatītais 1958. gada nolīgums).

               (2)

               Harmonizētās prasības Apvienoto Nāciju Organizācijas Eiropas Ekonomikas komisijas (ANO EEK) Noteikumos Nr. 41 – Vienoti noteikumi par motociklu apstiprināšanu attiecībā uz troksni (3) (ANO EEK Noteikumi Nr. 41) – ir paredzētas, lai novērstu tehniskus šķēršļus tirdzniecībā ar mehāniskajiem transportlīdzekļiem starp Pārskatītā 1958. gada nolīguma līgumslēdzējām pusēm un lai panāktu, ka šādi transportlīdzekļi nodrošina augstu drošības un aizsardzības līmeni.

               (3)

               Eiropas Parlamenta un Padomes Direktīva 2002/24/EK (4) un Eiropas Parlamenta un Padomes Direktīva 97/24/EK (5) un to īstenošanas pasākumi paredz, ka attiecībā uz divriteņu un trīsriteņu mehāniskajiem transportlīdzekļiem ir jāpieņem prasības par pieļaujamiem skaņas līmeņiem, izplūdes sistēmām un testēšanas procedūrām.

               (4)

               Direktīvas 97/24/EK 9. nodaļas III pielikumā ir ietvertas L kategorijas transportlīdzekļu tipa apstiprināšanas prasības attiecībā uz to pieļaujamo skaņas līmeni un izplūdes sistēmu. L kategorijā ietilpst tādi vieglie transportlīdzekļi kā velosipēdi ar motoru, divu riteņu vai trīs riteņu mopēdi un motocikli ar vai bez blakusvāģa, tricikli un kvadricikli.

               (5)

               Dienā, kad Savienība pievienojās Pārskatītajam 1958. gada nolīgumam, tā pievienojās ierobežotam skaitam ANO EEK noteikumu, kuri uzskaitīti Lēmuma 97/836/EK II pielikumā; ANO EEK Noteikumi Nr. 41 nebija minētajā sarakstā.

               (6)

               Kā paredzēts Lēmuma 97/836/EK 3. panta 3. punktā un saskaņā ar Pārskatītā 1958. gada nolīguma 1. panta 7. punktu Savienība var pieņemt lēmumu piemērot vienu, vairākus vai visus tos ANO EEK noteikumus, kuriem tā nepievienojās laikā, kad tā parakstīja Pārskatīto 1958. gada nolīgumu.

               (7)

               Tagad ir lietderīgi, ka Savienība piemēro ANO EEK Noteikumus Nr. 41, lai starptautiskā līmenī būtu kopīgas harmonizētas prasības, kuras veicinās starptautisko tirdzniecību un aizstās patlaban spēkā esošās apstiprināšanas prasības, kas noteiktas Direktīvas 97/24/EK 9. nodaļas III pielikumā. Tas ļaus Eiropas uzņēmumiem izmantot vienu prasību kopumu, kas atzīts visā pasaulē, jo īpaši Pārskatītā 1958. gada nolīguma līgumslēdzējas pusēs,

         IR PIEŅĒMUSI ŠO LĒMUMU.
   1. pants
   Eiropas Savienība piemēro Apvienoto Nāciju Organizācijas Eiropas Ekonomikas komisijas Noteikumus Nr. 41 – Vienoti noteikumi par motociklu apstiprināšanu attiecībā uz troksni.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   3. pants
   Komisija šo lēmumu paziņo Apvienoto Nāciju Organizācijas ģenerālsekretāram.

      Briselē, 2013. gada 30. septembrī

            Padomes vārdā –

            priekšsēdētājs

         L. LINKEVIČIUS

      (1)  Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (Pārskatītais 1958. gada nolīgums) (OV L 346, 17.12.1997., 78.lpp.)

      (2)  OV L 346, 17.12.1997., 81. lpp.

      (3)  OV L 317, 14.11.2012., 1. lpp.

      (4)  Eiropas Parlamenta un Padomes Direktīva 2002/24/EK (2002. gada 18. marts), kas attiecas uz divriteņu vai trīsriteņu mehānisko transportlīdzekļu tipa apstiprinājumu un ar ko atceļ Padomes Direktīvu 92/61/EEK (OV L 124, 9.5.2002., 1. lpp.).

      (5)  Eiropas Parlamenta un Padomes Direktīva 97/24/EK (1997. gada 17. jūnijs) par dažām divriteņu vai trīsriteņu mehānisko transportlīdzekļu detaļām un parametriem (OV L 226, 18.8.1997., 1.lpp.).


title: 2013/508/ES: Dalībvalstu valdību pārstāvju Lēmums ( 2013. gada 16. oktobris ), ar ko ieceļ amatā Vispārējās tiesas tiesnesi

text:
               18.10.2013

               LV

               Eiropas Savienības Oficiālais Vēstnesis

               L 277/12

         DALĪBVALSTU VALDĪBU PĀRSTĀVJU LĒMUMS
   (2013. gada 16. oktobris),
   ar ko ieceļ amatā Vispārējās tiesas tiesnesi
   (2013/508/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Saskaņā ar 5. un 7. pantu Protokolā Nr. 3 par Eiropas Savienības Tiesas statūtiem un pēc Küllike JÜRIMÄE kundzes atkāpšanās no amata būtu jāieceļ amatā viens Vispārējās tiesas tiesnesis uz atlikušo Küllike JÜRIMÄE kundzes pilnvaru termiņu, proti, līdz 2016. gada 31. augustam.

               (2)

               Brīvajai amata vietai ir ierosināta Lauri MADISE kunga kandidatūra.

               (3)

               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par Lauri MADISE kunga atbilstību Vispārējās tiesas tiesneša pienākumu veikšanai,

         IR PIEŅĒMUŠI ŠO LĒMUMU.
   1. pants

      Lauri MADISE kungs tiek iecelts par Vispārējās tiesas tiesnesi laikposmam no 2013. gada 6. oktobra līdz 2016. gada 31. augustam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2013. gada 16. oktobrī

            priekšsēdētājs

         R. KAROBLIS


title: 2008/520/EK: Eiropas Parlamenta 2007. gada 24. aprīļa Lēmums par Eiropas Savienības Iestāžu tulkošanas centra kontu slēgšanu attiecībā uz 2005. finanšu gadu

text:
               15.7.2008

               LV

               Eiropas Savienības Oficiālais Vēstnesis

               L 187/126

      EIROPAS PARLAMENTA

   2007. gada 24. aprīļa Lēmums
   par Eiropas Savienības Iestāžu tulkošanas centra kontu slēgšanu attiecībā uz 2005. finanšu gadu
   (2008/520/EK)
   EIROPAS PARLAMENTS,
   ņemot vērā Eiropas Savienības Iestāžu tulkošanas centra 2005. finanšu gada galīgos pārskatus (1),
   ņemot vērā Revīzijas palātas ziņojumu par Eiropas Savienības organizāciju Tulkošanas centra 2005. finanšu gada pārskatiem, ar centra atbildēm (2),
   ņemot vērā Padomes 2007. gada 27. februāra ieteikumu (5711/2007 – C6-0080/2007),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 1994. gada 28. novembra Regulu (EK) Nr. 2965/94, ar ko izveido Eiropas Savienības iestāžu Tulkošanas centru (4), it īpaši tā 14. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0101/2007),

               1.

               konstatē, ka Eiropas Savienības Iestāžu tulkošanas centra gada galīgie pārskati attiecībā uz 2004. un 2005. finanšu gadu ir šādi:
               Ieņēmumu un izdevumu pārskats par 2004. un 2005. finanšu gadu

                           (EUR 1000)

                           2005

                           2004

                              Darbības ieņēmumi

                           Finanšu gada faktūrrēķini

                           30 408

                           23 423

                           Dažādi ieņēmumi

                           372

                           150

                              Kopā (a)

                              30 780

                              23 573

                              Darbības izdevumi

                           Kārtējie izdevumi

                           13 200

                           11 929

                           Ēkas, iekārtas un citi darbības izdevumi

                           3 547

                           2 734

                           Darbības izdevumi

                           7 397

                           5 919

                           Uzkrājumu veidošana

                           1 849

                           1 410

                              Kopā (b)

                              25 993

                              21 992

                              Pamatdarbības rezultāti (c = a – b)

                              4 787

                              1 581

                              Finanšu ieņēmumi

                           Banku procenti

                           428

                           387

                           Ienākumi no valūtas kursa atšķirībām

                           1

                           1

                              Kopā (d)

                              429

                              388

                              Finanšu izdevumi

                           Bankas pakalpojumu izmaksas

                           4

                           7

                              Kopā (e)

                              4

                              7

                              Finanšu rezultāti (f = d – e)

                              425

                              381

                              Pamatdarbības rezultāti (g = c + f)

                              5 212

                              1 962

                           Ārkārtas ieņēmumi (h)

                           0

                           2 230

                           Ārkārtas izdevumi (i)

                           0

                           0

                              Ārkārtas rezultāti (j = h – i)

                              0

                              2 230

                              Finanšu gada rezultāti (g + j)

                              5 212

                              4 192

                              Avots: informāciju sniedzis centrs. Šajā tabulā apkopoti centra gada pārskatos sniegtie dati.

               2.

               apstiprina Eiropas Savienības Iestāžu tulkošanas centra kontu slēgšanu attiecībā uz 2005. finanšu gadu;

               3.

               uzdod priekšsēdētājam nosūtīt šo lēmumu Eiropas Savienības Iestāžu tulkošanas centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērija).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 266, 31.10.2006., 25. lpp.

      (2)  OV C 312, 19.12.2006., 48. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (4)  OV L 314, 7.12.1994., 1. lpp. Regulā jaunākie grozījumi izdarīti ar Regulu (EK) Nr. 1645/2003 (OV L 245, 29.9.2003., 13. lpp.).

      (5)  OV L 357, 31.12.2002., 72. lpp.


title: 2006/874/EK: Padomes Lēmums ( 2006. gada 28. novembris ) par Kopienas pievienošanos ANO Eiropas Ekonomikas komisijas Noteikumiem Nr. 107 par vienotām prasībām attiecībā uz M 2 un M 3 kategorijas transportlīdzekļu vispārīgās konstrukcijas apstiprināšanu   (Dokuments attiecas uz EEZ)

text:
               5.12.2006

               LV

               Eiropas Savienības Oficiālais Vēstnesis

               L 337/45

      PADOMES LĒMUMS

   (2006. gada 28. novembris)
   par Kopienas pievienošanos ANO Eiropas Ekonomikas komisijas Noteikumiem Nr. 107 par vienotām prasībām attiecībā uz M2 un M3 kategorijas transportlīdzekļu vispārīgās konstrukcijas apstiprināšanu
   (Dokuments attiecas uz EEZ)
   (2006/874/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes Lēmumu 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”) (1), un jo īpaši tā 3. panta 3. punktu un 4. panta 2. punkta otro ievilkumu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Noteikumu Nr. 107 par vienotām prasībām attiecībā uz M2 un M3 kategorijas transportlīdzekļu vispārīgās konstrukcijas apstiprināšanu standartizētās prasības ir paredzētas, lai novērstu tehniskos šķēršļus mehānisko transportlīdzekļu tirdzniecībā starp Līgumslēdzējām pusēm, nodrošinot augstu drošības līmeni transportlīdzekļu lietošanā.

               (2)

               Tādēļ Komisija uzskata, ka Noteikumi Nr. 107 būtu jāiekļauj Kopienas mehānisko transportlīdzekļu tipa apstiprināšanas sistēmā,

         IR PIEŅĒMUSI ŠĀDU LĒMUMU.
   1. pants
   1.   Kopiena piemēros ANO Eiropas Ekonomikas komisijas Noteikumus Nr. 107 par prasībām attiecībā uz M2 un M3 kategorijas transportlīdzekļu vispārīgās konstrukcijas apstiprināšanu.
   2.   Noteikumu teksts ir pievienots šim lēmumam.
   2. pants
   ANO Eiropas Ekonomikas komisijas Noteikumi Nr. 107 par prasībām attiecībā uz M2 un M3 kategorijas transportlīdzekļu vispārīgās konstrukcijas apstiprināšanu kļūst par daļu no Kopienas mehānisko transportlīdzekļu tipa apstiprināšanas sistēmas.
   3. pants
   Komisija šo lēmumu paziņo Apvienoto Nāciju Organizācijas ģenerālsekretāram.

      Briselē, 2006. gada 28. novembrī

            Padomes vārdā —

            priekšsēdētājs

         E. HEINÄLUOMA

      (1)  OV L 346, 17.12.1997., 78. lpp.


title: 2009/808/EK: Padomes Lēmums ( 2009. gada 21. oktobris ), ar ko ieceļ amatā divus Reģionu komitejas locekļus no Grieķijas

text:
               4.11.2009

               LV

               Eiropas Savienības Oficiālais Vēstnesis

               L 288/25

      PADOMES LĒMUMS

   (2009. gada 21. oktobris),
   ar ko ieceļ amatā divus Reģionu komitejas locekļus no Grieķijas
   (2009/808/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Grieķijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Christos PALEOLOGOS kunga nāves un Paris KOUKOULOPOULOS kunga pilnvaru termiņa beigām ir atbrīvojušās divas Reģiona komitejas locekļu vietas,

         IR NOLĒMUSI ŠĀDI.
   1. pants
   Ar šo uz atlikušo pilnvaru laiku, proti, līdz 2010. gada 25. janvārim, Reģionu komitejā ieceļ komitejas locekļus:

               —

                  Mr Konstantinos SIMITSIS, Mayor of the City of Kavala,

               —

                  Mr Theodoros GKOTSOPOULOS, Municipal Counsellor of Municipality of Pallini, Attica.

         2. pants
   Šis lēmums stājas spēkā tā pieņemšanas dienā.

      Luksemburgā, 2009. gada 21. oktobrī

            Padomes vārdā –

            priekšsēdētājs

         A. CARLGREN

      (1)  OV L 56, 25.2.2006., 75. lpp.


title: 2011/280/ES: Komisijas Lēmums ( 2011. gada 16. maijs ) par Lēmuma 2003/796/EK, ar ko izveido Eiropas Elektroenerģijas un gāzes regulatoru grupu, atcelšanu

text:
               17.5.2011

               LV

               Eiropas Savienības Oficiālais Vēstnesis

               L 129/14

         KOMISIJAS LĒMUMS
   (2011. gada 16. maijs)
   par Lēmuma 2003/796/EK, ar ko izveido Eiropas Elektroenerģijas un gāzes regulatoru grupu, atcelšanu
   (2011/280/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Ar Komisijas Lēmumu 2003/796/EK (1) tika izveidota Eiropas Elektroenerģijas un gāzes regulatoru grupa, lai sekmētu apspriešanos, koordinēšanu un sadarbību starp dalībvalstu regulatīvajām iestādēm savā starpā un starp šīm iestādēm un Komisiju ar mērķi konsolidēt iekšējo tirgu un panākt, lai visās dalībvalstīs konsekventi tiktu piemērota Eiropas Parlamenta un Padomes 2003. gada 26. jūnija Direktīva 2003/54/EK par kopīgiem noteikumiem attiecībā uz elektroenerģijas iekšējo tirgu (2), Eiropas Parlamenta un Padomes 2003. gada 26. jūnija Direktīva 2003/55/EK par kopīgiem noteikumiem attiecībā uz dabasgāzes iekšējo tirgu (3) un Eiropas Parlamenta un Padomes 2003. gada 26. jūnija Regula (EK) Nr. 1228/2003 par nosacījumiem attiecībā uz pieeju tīklam elektroenerģijas pārrobežu tirdzniecībā (4).

               (2)

               Lai paplašinātu sadarbību starp valstu regulatīvajām iestādēm un veicinātu turpmāku elektroenerģijas un dabasgāzes iekšējo tirgu efektīvu darbību, ar Eiropas Parlamenta un Padomes Regulu (EK) Nr. 713/2009 (5) tika izveidota Energoregulatoru sadarbības aģentūra.

               (3)

               Energoregulatoru sadarbības aģentūra ir struktūra, kurā valstu regulatīvās iestādes var sadarboties un veikt uzdevumus, kas ir līdzīgi tiem, kurus patlaban veic Eiropas Elektroenerģijas un gāzes regulatoru grupa. Tā kā Energoregulatoru sadarbības aģentūra darbu, ko ir uzsākusi Eiropas Elektroenerģijas un gāzes regulatoru grupa, turpinās efektīvākas pārvaldes struktūrā, ir jāatceļ Lēmums 2003/796/EK.

               (4)

               Lai nodrošinātu to, ka Eiropas Elektroenerģijas un gāzes regulatoru grupa var pabeigt vairākus iesāktus projektus, Eiropas Elektroenerģijas un gāzes regulatoru grupa jālikvidē tikai no 2011. gada 1. jūlija, lai tādējādi nodrošinātu netraucētu pāreju uz Energoregulatoru sadarbības aģentūru,

         IR PIEŅĒMUSI ŠO LĒMUMU.
   1. pants
   Atceļ Lēmumu 2003/796/EK.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2011. gada 1. jūlija.

      Briselē, 2011. gada 16. maijā

            Komisijas vārdā –

            priekšsēdētājs

         José Manuel BARROSO

      (1)  OV L 296, 14.11.2003., 34. lpp.

      (2)  OV L 176, 15.7.2003., 37. lpp.

      (3)  OV L 176, 15.7.2003., 57. lpp.

      (4)  OV L 176, 15.7.2003., 1. lpp.

      (5)  OV L 211, 14.8.2009., 1. lpp.


title: Izpildu Komitejas lēmums (1993. gada 14. decembris) par tiesu iestāžu praktiskās sadarbības uzlabošanu, lai apkarotu narkotiku tirdzniecību (SCH/Com–ex (93) 14)

text:
Svarīgs juridisks paziņojums

|

41993D0014

Oficiālais Vēstnesis L 239 , 22/09/2000 Lpp. 0427 - 0427

		Izpildu Komitejas lēmums(1993. gada 14. decembris)par tiesu iestāžu praktiskās sadarbības uzlabošanu, lai apkarotu narkotiku tirdzniecību(SCH/Com–ex (93) 14)IZPILDU KOMITEJA,ņemot vērā Šengenas Līguma īstenošanas konvencijas, še turpmāk "Šengenas Konvencija", 132. pantu,ņemot vērā iepriekšminētās konvencijas 48. līdz 53. pantu un 70. līdz 76. pantu,IR PIEŅĒMUSI ŠO LĒMUMU.Lai uzlabotu tiesu iestāžu praktisko sadarbību narkotiku tirdzniecības apkarošanā, gadījumos, kad puse, kurai iesniegts savstarpējās palīdzības pieprasījums, negatavojas to izpildīt, Līgumslēdzējas Puses apņemas informēt pieprasījuma iesniedzēju pusi par atteikšanās iemesliem un, ja iespējams, par nosacījumiem, kas jāizpilda, pirms šādu pieprasījumu var izpildīt.Šis lēmums stājas spēkā, tiklīdz visas valstis, kas ir Šengenas Konvencijas puses, ir paziņojušas, ka ir pabeigta procedūra, kuru nosaka attiecīgās valsts tiesību sistēma, lai šādi lēmumi būtu saistoši tās teritorijā.Parīzē, 1993. gada 14. decembrīPriekšsēdētājsA. Lamassoure--------------------------------------------------


title: 2007/859/EK: Padomes Lēmums ( 2007. gada 22. oktobris ), lai noslēgtu Protokolu, ar ko groza Sadarbības nolīgumu starp Eiropas Ekonomikas kopienu un Taizemes Karalisti par maniokas ražošanu, realizāciju un tirdzniecību

text:
               21.12.2007

               LV

               Eiropas Savienības Oficiālais Vēstnesis

               L 337/106

         PADOMES LĒMUMS
   (2007. gada 22. oktobris),
   lai noslēgtu Protokolu, ar ko groza Sadarbības nolīgumu starp Eiropas Ekonomikas kopienu un Taizemes Karalisti par maniokas ražošanu, realizāciju un tirdzniecību
   (2007/859/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. panta 3. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2006. gada 10. aprīlī pilnvaroja Komisiju uzsākt sarunas, lai Sadarbības nolīgumu starp Eiropas Ekonomikas kopienu un Taizemes Karalisti par maniokas ražošanu, realizāciju un tirdzniecību (1) (turpmāk “Sadarbības nolīgums”) saskaņotu ar Komisijas Regulu (EEK) Nr. 2454/93 (1993. gada 2. jūlijs), ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (2).

               (2)

               Šo sarunu mērķis bija grozīt Sadarbības nolīguma 5. pantu, lai panāktu tā atbilstību 308.a līdz 308.c pantam Regulā (EEK) Nr. 2454/93 (hronoloģiskā secībā iesniegtajām muitas deklarācijām izmantojamo tarifu kvotu administrēšana) un minētās regulas 55. līdz 65. pantam (īpaši noteikumi, kas attiecas uz tādu atsevišķu lauksaimniecības produktu izcelsmes sertifikātiem, kuri pakļauti īpašam importa režīmam).

               (3)

               Komisija risināja sarunas atbilstīgi Padomes piešķirtajam pilnvarojumam.

               (4)

               Komisija ar saskaņoto protokolu ir panākusi vienošanos ar Taizemes Karalisti, kas ir produktu ar KN kodu 0714 10 10, 0714 10 91 un 0714 10 99 piegādātāja.

               (5)

               Ar saskaņoto protokolu panāktā vienošanās būtu jāapstiprina,

         IR NOLĒMUSI ŠĀDI.
   1. pants
   1.   Ar šo Kopienas vārdā apstiprina Protokolu, ar ko groza Sadarbības nolīgumu starp Eiropas Ekonomikas kopienu un Taizemes Karalisti par maniokas ražošanu, realizāciju un tirdzniecību (turpmāk “Protokols”).
   2.   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu, kas tiesīga parakstīt Protokolu, lai tas kļūtu saistošs Kopienai.
   3. pants
   Ciktāl vajadzīgs Protokola pilnīgai piemērošanai līdz 2008. gada 1. janvārim, Komisija saskaņā ar šā lēmuma 4. panta 2. punktā minēto procedūru pieņem sīki izstrādātus noteikumus tā īstenošanai.
   4. pants
   1.   Komisijai palīdz Graudaugu pārvaldības komiteja, kas izveidota ar 25. pantu Padomes Regulā (EK) Nr. 1784/2003 (2003. gada 29. septembris) par labības tirgus kopīgo organizāciju (3).
   2.   Ja ir atsauce uz šo punktu, piemēro 4. un 7. pantu Padomes Lēmumā 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (4).
   Lēmuma 1999/468/EK 4. panta 3. punktā paredzētais termiņš ir viens mēnesis.
   5. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2007. gada 22. oktobrī

            Padomes vārdā —

            priekšsēdētājs

         J. SILVA

      (1)  OV L 219, 28.7.1982., 53. lpp.

      (2)  OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 214/2007 (OV L 62, 1.3.2007., 6. lpp.).

      (3)  OV L 270, 21.10.2003., 78. lpp. Regulā jaunākie grozījumi izdarīti ar Regulu (EK) Nr. 735/2007 (OV L 169, 29.6.2007., 6. lpp.).

      (4)  OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.).
    ---documentbreak---

               21.12.2007

               LV

               Eiropas Savienības Oficiālais Vēstnesis

               L 337/108

         PROTOKOLS,
   ar ko groza Sadarbības nolīgumu starp Eiropas Ekonomikas Kopienu un Taizemes Karalisti par maniokas ražošanu, realizāciju un tirdzniecību
   EIROPAS KOPIENA,
   no vienas puses,
   TAIZEMES KARALISTES VALDĪBA,
   no otras puses,
   PIEDALOTIES SARUNĀS, kuras pieprasīja Eiropas Kopiena un kuru mērķis bija grozīt 5. pantu Sadarbības nolīgumā par maniokas ražošanu, realizāciju un tirdzniecību, turpmāk “Sadarbības nolīgums”, lai panāktu tā atbilstību Regulas (EEK) Nr. 2454/93 55. līdz 65. pantam un 308.a līdz 308.c pantam,
   APSTIPRINOT savu vēlmi saglabāt spēkā pašreizējo Sadarbības nolīgumu,
   EIROPAS SAVIENĪBAS PADOME:

      Álvaro MENDONÇA E MOURA,
   vēstnieks, Portugāles Republikas pastāvīgais pārstāvis
   TAIZEMES KARALISTES VALDĪBA:

      Pisan MANAWAPAT,
   vēstnieks, Taizemes pārstāvniecības Eiropas Savienībā vadītājs
   IR VIENOJUŠĀS PAR TURPMĀKO.
   1. pants
   Ar šo Sadarbības nolīguma 5. pantu aizstāj ar šādu pantu:

      “5. pants
      Attiecībā uz apstiprināto eksporta daudzumu Kopiena, vadoties pēc to dienu hronoloģiskās secības, kad tika pieņemtas deklarācijas par laišanu brīvā apgrozībā (ievērojot rindas kārtības principu), pārvalda tarifu kvotu.
      Savukārt Taizeme apņemas pieņemt visus vajadzīgos noteikumus, lai izdotu izcelsmes sertifikātus, lai tos izmantotu, manioku importējot Kopienā.
      Attiecīgā gadījumā abu pušu kompetentās iestādes apmainās ar informāciju, kas vajadzīga šā nolīguma īstenošanas uzraudzīšanai un veicināšanai.”

   2. pants
   Šis protokols ir Sadarbības nolīguma sastāvdaļa.
   3. pants
   Šo protokolu Kopiena un Taizemes Karaliste apstiprina saskaņā ar savām procedūrām.
   4. pants
   Šis protokols stājas spēkā 2008. gada 1. janvārī.
   5. pants
   Šis protokols ir sastādīts divos eksemplāros visās pušu oficiālajās valodās, un visi teksti ir vienlīdz autentiski.

      Съставено в Брюксел на тридесет и първи октомври две хиляди и седма година.
      Hecho en Bruselas, el treinta y uno de octubre de dos mil siete.
      V Bruselu dne třicátého prvního řijna dva tisíce sedm.
      Udfærdiget i Bruxelles den enogtredivte oktober to tusind og syv.
      Geschehen zu Brüssel am einundreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümne esimesel päeval Brüsselis.
      'Εγινε στις Βρυξέλλες, στις τριάντα μια Οκτωβρίου δύο χιλιάδες επτά.
      Done at Brussels on the thirty-first day of October in the year two thousand and seven.
      Fait à Bruxelles, le trente et un octobre deux mille sept.
      Fatto a Bruxelles, addì trentuno ottobre duemilasette.
      Briselē, divtūkstoš septītā gada trīsdesmit pirmajā oktobrī.
      Priimta du tūkstančiai septintųjų metų spalio trisdešimt pirmą dieną Briuselyje.
      Kelt Brüsszelben, a kétezer-hetedik év október harmincegyedik napján.
      Magħmul fi Brussell, fil-wiehed u tletin jum ta' Ottubru tas-sena elfejn u sebgħa.
      Gedaan te Brussel, de eenendertigste oktober tweeduizend zeven.
      Sporządzono w Brukseli, dnia trzydziestego pierwszego października roku dwa tysiące siódmego.
      Feito em Bruxelas, em trinta e um de Outubro de dois mil e sete.
      Întocmit la Bruxelles, la treizeci și unu octombrie două mii șapte.
      V Bruseli tridsiateho prvého októbra dvetisícsedem.
      V Bruslju, dne enaintridesetega oktobra leta dva tisoč sedem.
      Tehty Brysselissä kolmantenakymmenentenäensimmäisenä päivänä lokakuuta vuonna kaksituhattaseitsemän.
      Som skedde i Bryssel den trettioförsta oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         За Кралство Тайланд
         Por el Reino de Tailandia
         Za Thajské královstvi
         På Kongeriget Thailands vegne
         Für das Königreich Thailand
         Tai Kuningriigi nimel
         Για το Βασίλειο της Ταϊλάνδης
         For the Kingdom of Thailand
         Pour le Royaume de Thaïlande
         Per il Regno di Tailandia
         Taizemes Karalistes vārdā
         Tailando Karalystės vardu
         a Thaiföldi Királyság részéről
         Għar-Renju tat-Tajlandja
         Voor het Koninkrijk Thailand
         W imieniu Królestwa Tajlandii
         Pelo Reino da Tailândia
         Pentru Regatul Thailandei
         Za Thajské královstvo
         Za Kraljevino Tajsko
         Thaimaan kuningaskunnan puolesta
         På Konungariket Thailands vägnar


title: 2014/562/ES: Eiropas Parlamenta Lēmums ( 2014. gada 3. aprīlis ) par Energoregulatoru sadarbības aģentūras kontu slēgšanu attiecībā uz 2012. finanšu gadu

text:
               5.9.2014

               LV

               Eiropas Savienības Oficiālais Vēstnesis

               L 266/164

         EIROPAS PARLAMENTA LĒMUMS
   (2014. gada 3. aprīlis)
   par Energoregulatoru sadarbības aģentūras kontu slēgšanu attiecībā uz 2012. finanšu gadu
   (2014/562/ES)
   EIROPAS PARLAMENTS,

               —

               ņemot vērā Energoregulatoru sadarbības aģentūras 2012. finanšu gada galīgos pārskatus,

               —

               ņemot vērā Revīzijas palātas ziņojumu par Energoregulatoru sadarbības aģentūras 2012. finanšu gada pārskatiem ar Aģentūras atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2009. gada 13. jūlija Regulu (EK) Nr. 713/2009, ar ko izveido Energoregulatoru sadarbības aģentūru (4), un jo īpaši tās 24. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0208/2014),

               1.

               apstiprina Energoregulatoru sadarbības aģentūras kontu slēgšanu attiecībā uz 2012. finanšu gadu;

               2.

               uzdod priekšsēdētājam šo lēmumu nosūtīt Energoregulatoru sadarbības aģentūras direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 1. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 211, 14.8.2009., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2012/352/ES: Padomes Lēmums ( 2012. gada 7. jūnijs ) par nostāju, kas Eiropas Savienībai jāieņem ĀKK un ES Ministru padomē attiecībā uz Dienvidsudānas Republikas statusu saistībā ar Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses

text:
               4.7.2012

               LV

               Eiropas Savienības Oficiālais Vēstnesis

               L 174/2

         PADOMES LĒMUMS
   (2012. gada 7. jūnijs)
   par nostāju, kas Eiropas Savienībai jāieņem ĀKK un ES Ministru padomē attiecībā uz Dienvidsudānas Republikas statusu saistībā ar Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses
   (2012/352/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
   ņemot vērā Iekšējo nolīgumu starp Padomē sanākušo dalībvalstu valdību pārstāvjiem par pasākumiem, kas jāveic, un procedūrām, kas jāievēro, lai īstenotu ĀKK un EK partnerattiecību nolīgumu (1), un jo īpaši tā 1. pantu,
   ņemot vērā Eiropas Komisijas priekšlikumu,
   tā kā:

               (1)

               Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (2), pirmo reizi grozīts Luksemburgā 2005. gada 25. jūnijā (3) un otro reizi tika grozīts Vagadugu 2010. gada 22. jūnijā (4) (“ĀKK un ES partnerattiecību nolīgums”). Otrais grozījums provizoriski tiek piemērots no 2010. gada 31. oktobra.

               (2)

               ĀKK un ES partnerattiecību nolīguma 94. pantā ir noteikts, ka jebkuri valstu pievienošanās pieteikumi ir jāiesniedz un jāapstiprina ĀKK un ES Ministru padomei.

               (3)

               Dienvidsudānas Republika 2012. gada 20. martā iesniedza pievienošanās pieteikumu saskaņā ar ĀKK un ES partnerattiecību nolīguma 94. pantu, kā arī lūgumu piešķirt tai novērotāja statusu, kas līdz pievienošanās procesa pabeigšanai tai ļautu līdzdarboties kopīgajās iestādēs, kuras izveidotas ar Kotonū nolīgumu.

               (4)

               Savienībai būtu jāapstiprina ĀKK un ES Ministru padomes lēmums atļaut Dienvidsudānas pievienošanos un tikmēr piešķirt Dienvidsudānai novērotāja statusu līdz 2012. gada 20. novembrim. Vēlākais minētajā dienā Dienvidsudānai būtu jādeponē pievienošanās akts ĀKK un ES partnerattiecību nolīguma depozitāriem, proti, Eiropas Savienības Padomes Ģenerālsekretariātam un ĀKK valstu sekretariātam.

               (5)

               Tādēļ ir lietderīgi noteikt nostāju, kas Savienībai ir jāieņem ĀKK un ES Ministru padomē attiecībā uz Dienvidsudānas statusu saistībā ar ĀKK un ES partnerattiecību nolīgumu.

               (6)

               Savienības nostājas ĀKK un ES Ministru padomē pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem ĀKK un ES Ministru padomē attiecībā uz Dienvidsudānas Republikas pieteikumiem par pievienošanos un novērotāja statusa piešķiršanu, ir pieņemt šos pieteikumus saskaņā ar ĀKK un ES Ministru padomes lēmuma projekta nosacījumiem, kas pievienots šim lēmumam.
   Novērotāja statuss ir spēkā līdz 2012. gada 20. novembrim. Vēlākais minētajā dienā Dienvidsudāna deponē pievienošanās aktu Eiropas Savienības Padomes Ģenerālsekretariātam un ĀKK valstu sekretariātam.
   Par formālām un nelielām izmaiņām ĀKK un ES Ministru padomes lēmuma projektā var vienoties, nepieprasot izdarīt grozījumus minētajā lēmumā.
   2. pants
   Šis lēmums stājas spēkā nākamajā dienā pēc tā pieņemšanas.

      Luksemburgā, 2012. gada 7. jūnijā

            Padomes vārdā –

            priekšsēdētājs

         M. BØDSKOV

      (1)  OV L 317, 15.12.2000., 376. lpp.

      (2)  OV L 317, 15.12.2000., 3. lpp.

      (3)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.).

      (4)  Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.).

      PROJEKTS
      ĀKK UN ES MINISTRU PADOMES LĒMUMS Nr. …/2012
      (… gada …)
      par Dienvidsudānas Republikas statusu saistībā ar Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses
      ĀKK UN ES MINISTRU PADOME,
      ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1), pirmo reizi grozīts Luksemburgā 2005. gada 25. jūnijā (2) un otro reizi grozīts Vagadugu 2010. gada 22. jūnijā (3) (“ĀKK un ES partnerattiecību nolīgums”), un jo īpaši tā 94. pantu,
      ņemot vērā ĀKK un EK Ministru padomes 2005. gada 8. marta Lēmumu Nr. 1/2005 par ĀKK un EK Ministru padomes Reglamenta pieņemšanu (4), un jo īpaši tā 8. panta 3. punktu,
      tā kā:

                  (1)

                  Otrais grozījums ĀKK un ES partnerattiecību nolīgumā provizoriski tiek piemērots no 2010. gada 31. oktobra.

                  (2)

                  ĀKK un ES partnerattiecību nolīguma 94. pantā ir noteikts, ka jebkuri valstu pievienošanās pieteikumi ir jāiesniedz un jāapstiprina Ministru padomei.

                  (3)

                  Dienvidsudānas Republika 2012. gada 20. martā iesniedza pievienošanās pieteikumu saskaņā ar ĀKK un ES partnerattiecību nolīguma 94. pantu, kā arī lūgumu piešķirt tai novērotāja statusu, kas līdz pievienošanās procesa pabeigšanai tai ļautu līdzdarboties kopīgajās iestādēs, kuras izveidotas ar minēto nolīgumu.

                  (4)

                  Novērotāja statusam vajadzētu būt spēkā līdz 2012. gada 20. novembrim. Dienvidsudānas Republikai vēlākais minētajā dienā būtu jādeponē pievienošanās akts ĀKK un ES partnerattiecību nolīguma depozitāriem, proti, Eiropas Savienības Padomes Ģenerālsekretariātam un ĀKK valstu sekretariātam,

            IR PIEŅĒMUSI ŠO LĒMUMU.
      1. pants
      Pievienošanās un novērotāja statusa pieteikumu apstiprināšana
      Ar šo tiek apstiprināts Dienvidsudānas Republikas pieteikums, lai pievienotos Partnerattiecību nolīgumam starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā, pirmo reizi grozīts Luksemburgā 2005. gada 25. jūnijā un otro reizi grozīts Vagadugu 2010. gada 22. jūnijā.
      Līdz 2012. gada 20. novembrim Dienvidsudānai attiecībā uz ĀKK un ES partnerattiecību nolīgumu ir novērotāja statuss.
      Dienvidsudāna vēlākais minētajā dienā deponē pievienošanās aktu ĀKK un ES partnerattiecību nolīguma depozitāriem, proti, Eiropas Savienības Padomes Ģenerālsekretariātam un ĀKK valstu sekretariātam.
      2. pants
      Stāšanās spēkā
      Šis lēmums stājas spēkā nākamajā dienā pēc tā pieņemšanas.

         …,

               ĀKK un ES Ministru padomes vārdā –

               priekšsēdētājs

         (1)  OV L 317, 15.12.2000., 3. lpp.

         (2)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.).

         (3)  Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.).

         (4)  OV L 95, 14.4.2005., 44. lpp.